Document ID: 32004R0205

Κανονισμός (ΕΚ) αριθ. 205/2004 της Επιτροπής
της 5ης Φεβρουαρίου 2004
για την τροποποίηση του κανονισμού (ΕΚ) αριθ. 3175/94 του σχετικού με τις λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου Πελάγους και με τον καθορισμό του προβλεπόμενου ισοζυγίου εφοδιασμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους(1), και ιδίως το άρθρο 3α παράγραφος 2,
Εκτιμώντας τα ακόλουθα:
(1) Με τον κανονισμό (ΕΟΚ) αριθ. 2958/93 της Επιτροπής(2) θεσπίστηκαν κοινές λεπτομέρειες εφαρμογής του κανονισμού (ΕΟΚ) αριθ. 2019/93 όσον αφορά το ειδικό καθεστώς εφοδιασμού των μικρών νησιών του Αιγαίου Πελάγους με ορισμένα γεωργικά προϊόντα και καθορίστηκε, κατ' εφαρμογή του άρθρου 3 του κανονισμού (ΕΟΚ) αριθ. 2019/93, το ύψος των ενισχύσεων που χορηγούνται για τον εν λόγω εφοδιασμό.
(2) Με τον κανονισμό (EΚ) αριθ. 3175/94 της Επιτροπής(3) καταρτίστηκε, κατ' εφαρμογή του άρθρου 2 του κανονισμού (ΕΟΚ) αριθ. 2019/93, πρόβλεψη του ισοζυγίου εφοδιασμού με προϊόντα σιτηρών.
(3) Με τον κανονισμό (EΚ) αριθ. 2782/98 της Επιτροπής(4) καταρτίστηκε πρόβλεψη του ανωτέρω ισοζυγίου για το έτος 1999, η οποία κάλυπτε και τον εφοδιασμό με αποξηραμένες ζωοτροφές. Τα ισοζύγια των επομένων ετών καταρτίστηκαν επίσης για τον εφοδιασμό με προϊόντα σιτηρών και με αποξηραμένες ζωοτροφές.
(4) Για λόγους σαφήνειας, πρέπει να επέλθουν στον κανονισμό (EΚ) αριθ. 3175/94 οι αναγκαίες προσαρμογές.
(5) Πρέπει επίσης να καταρτιστεί πρόβλεψη του ισοζυγίου εφοδιασμού για το έτος 2004.
(6) Ο κανονισμός (ΕΚ) αριθ. 3175/94 πρέπει να τροποποιηθεί αναλόγως.
(7) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της μεικτής επιτροπής διαχείρισης των καλυπτόμενων τομέων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (EΚ) αριθ. 3175/94 τροποποιείται ως εξής:
1. Ο τίτλος αντικαθίσταται από τον ακόλουθο τίτλο:
"Κανονισμός (ΕΚ) αριθ. 3175/94 της Επιτροπής, της 21ης Δεκεμβρίου 1994, για τις λεπτομέρειες εφαρμογής του ειδικού καθεστώτος εφοδιασμού των μικρών νησιών του Αιγαίου Πελάγους με προϊόντα σιτηρών και αποξηραμένες ζωοτροφές και για την κατάρτιση προβλέψεων του ισοζυγίου εφοδιασμού".
2. Παρεμβάλλεται το ακόλουθο άρθρο 1:
"Άρθρο 1
Κατ' εφαρμογή των διατάξεων του άρθρου 2 του κανονισμού (ΕΟΚ) αριθ. 2019/93, οι ποσότητες του προβλεπόμενου ισοζυγίου εφοδιασμού των μικρών νησιών του Αιγαίου Πελάγους με προϊόντα σιτηρών και αποξηραμένες ζωοτροφές καταγωγής Ευρωπαϊκής Κοινότητας, καθορίζονται στο παράρτημα.".
3. Το παράρτημα αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 2004.

Labels: 18
3
17
5